edisnord/MILQA-question-generation huggingface dataset:
qgen: title: Asperger-szindróma context: A nyelvelsajátítás és a nyelvhasználat gyakran eltér a megszokottól. Jellemző az elmondottak szó szerinti értelmezése, túlzó bőbeszédűség, a finom árnyalatok félreértése, és a mások számára érthetetlen metaforák használata. A beszéd formális, pedáns; a hanghordozás nem felel meg a helyzetnek. A hangmagasság, a hangerő, a hanglejtés és a ritmus egyaránt érintett lehet. A hangminőséggel is baj lehet.
Gyerekeknél gyakori az éneklő-affektáló hanghordozás (angolul: sing-song voice), valamint a másoktól hallott szavak visszhangszerű ismétlése (echolália).
A koherencia is sérülhet. Az Asperger-szindrómás egyén hosszan beszélhet egy számára érdekes témáról, figyelmen kívül hagyva a hallgató jelzéseit, és észre nem véve azt, hogy érdekli-e a hallgatót az, amiről beszél. Előfordulhat, hogy nem tudja visszatartani a gondolatait. Gyakran nem is lehet megérteni a beszéd logikáját, következtetéseket levonni, megérteni, hogy miről van szó, vagy más témára terelni a beszélgetést.
Az Asperger-szindrómás gyerekek már korán nagy szókinccsel rendelkezhetnek („kis professzorok”), de hajlamosak a nyelvet szó szerint értelmezni.

Kérdések:
Mi jellemzi az Asperger-szindrómások beszédét?
Milyen mentális betegségnek lehet jele az éneklő-affektáló hanghordozás?
Mi az oka, hogy az Asperger-szindrómás gyerekek már korán nagy szókincsre tesznek szert?
Jó beszélgetőtárs egy Asperger-szindrómás ember?
Mit jelent az echolália szó?
qgen: title: Asperger-szindróma context: Az Asperger-szindrómás emberek érdeklődése gyakran szűkkörű, és gyakran repetitívek. Ez abnormálisan szűk körű és intenzitású lehet. Ezek merev, repetitív és sztereotip rutinokká állhatnak össze, vagy egyes tárgyak részeivel foglalkozhatnak.
Az Asperger-szindróma egyik fő tünete a szűk körre korlátozott érdeklődés. Az Asperger-szindrómások több kötetnyi információt gyűjthetnek össze az olyan viszonylag szűk témákban, mint például a dinoszauruszok, vagy a mélyhűtők, anélkül, hogy bármit is tudnának arról a tágabb témakörről, amibe beletartoznak. Egy gyerek például érdeklődhet a fényképezőgép-típusok számozása iránt, anélkül, hogy bármi fogalma lenne a fényképezőgép-típusokról. Bár ezek a témák változhatnak, rendszerint egyre inkább szűkülnek, és egyre szokatlanabbak lehetnek. Gyakran annyira uralják a gyerekek interakcióit, hogy az egész család belemerül. Mivel a gyerekek egyébként is gyakran érdeklődnek szűk témák iránt, ez a tünet nehezen ismerhető fel.
A sztereotip és repetitív mozgások az Asperger-szindróma diagnózisának központi részét alkotják.

Kérdések:
Az Asperger-szindrómának mik a fő tünetei?
Mit jelent, hogy az Asperger-szindrómásoknak szűk körű az érdeklődésük?
Miért nehezen felismerhető tünet az Asperger-szindrómás gyerekeknél a szűk körű érdeklődés?
qgen: title: Asperger-szindróma context: Az empátia az Asperger-szindróma leginkább sérült területe lehet. Az Asperger-szindrómások még a kapcsolatteremtés alapjaival sincsenek tisztában. Ide tartozik az érzelmi és szociális kölcsönösség hiánya, a barátkozás nehézsége, vagy a metakommunikáció sérülése (szemkontaktus, arckifejezés, gesztusok).
A súlyosabban autista egyénektől eltérően az Asperger-szindrómások nem vonulnak vissza az emberi kapcsolatoktól. Például hosszas beszédbe kezdenek egy általuk kedvelt témáról, és figyelmen kívül hagyják hallgatóik jelzéseit, hogy érdekli-e őket a téma, vagy távozni akarnak. Ez a viselkedés aktív, de furcsa. Ez úgy hat, mintha az Asperger-szindrómás egyén nem lenne tekintettel másokra, figyelmen kívül hagyná mások érzéseit, így érzéketlennek tűnhet.

Kérdések:
Miért tűnhetnek érzéketlennek az Asperger-szindrómás emberek?
Milyen nehézségekkel szembesülnek az Asperger-szindrómások a kapcsolatteremtésben?
Kerülik az emberi kapcsolatokat az Asperger-szindrómás emberek?
qgen: title: Asperger-szindróma context: A tesztek szerint az Asperger-szindrómás gyerekek elméletben értik mások érzelmi reakcióit, és a szociális normákat; az életben azonban nehézségeik vannak az alkalmazásukkal. Az Asperger-szindrómás emberek megfigyelik, elemzik és merev szabályokba foglalják ezeket a normákat, és közvetlenül alkalmazzák őket, ezáltal merevnek vagy szociálisan naivnak tűnnek. A sikertelen kapcsolatteremtési kísérletek miatt eltompulhat a gyermekkori vágy a társaságra.
Az adatok nem támasztják alá azt a hipotézist, hogy az Asperger-szindrómások predesztináltak lennének az erőszakos cselekedetekre, vagy a bűncselekményekre, a beleérző-képesség hiánya és az agresszivitás miatt.
Más adatok azt sugallják, hogy az Asperger-szindrómás gyerekek inkább áldozatok, mint elkövetők.

Kérdések:
Az Asperger-szindrómás emberek miért tűnnek merevnek a társas interakciókban?
Az Asperger-szindrómás emberek hajlamosak bűncselekmények elkövetésére?
Vágynak más emberek társaságára az Asperger-szindrómás gyerekek?
Vágynak más emberek társaságára az Asperger-szindrómás felnőttek?
qgen: title: Asperger-szindróma context: Már Hans Asperger is leírt hasonló jellegzetességeket az általa vizsgált gyerekek családjában, különösen az apáknál. A kutatások megerősítették ezt a megfigyelést, és azt sugallják, hogy az Asperger-szindrómának genetikai okai vannak. Az elméletek szerint az autizmus kifejeződése több génen múlik. Bár még nem találtak ilyen gént, a kutatók ezzel magyarázzák a tünetek sokféleségét.
Genetikai okokra utal a családi halmozódás, és a hasonló, de enyhébb formában meglevő rendellenességek a családban, mint például kisebb nehézségek a társas interakciókban, az olvasásban, vagy a nyelvhasználatban.
A legtöbb kutatás arra utal, hogy a teljes autizmusspektrumon ugyanazok a genetikai tényezők, de ezek az Asperger-szindrómában nagyobb szerephez jutnak, mint az autizmusban. Az elméletek szerint egyes gének bizonyos alléljai megnövelik az egyén hajlamát az Asperger-szindrómára. Ha ez bekövetkezik, akkor az allélok pontos kombinációja határozza meg az egyes tünetek meglétét és súlyosságát.

Kérdések:
Az Asperger-szindrómának genetikai okai vannak?
Miért olyan sokfélék az autizmus tünetei?
qgen: title: Asperger-szindróma context: Az Asperger-szindróma tünetei ellen nincs gyógyszer, azonban fontos, hogy diagnosztizálják és kezeljék a társult betegségeket. Az Asperger-szindrómások hiányosságai a viselkedésbeli változásokban és saját érzelmeik megfigyelésében ahhoz vezetnek, hogy nehezen látják be a gyógyszerezés szükségességét. A gyógyszerek hatásosak lehetnek a viselkedésterápiával és a környezethez való alkalmazkodás elősegítésével együtt például az agresszió, a depresszió és a figyelemzavar ellen.
Vigyázni kell a gyógyszerekkel: hatásukra nőtt a szívritmuszavarok és az anyagcserezavarok, például a cukorbetegség kockázata, nem beszélve a hosszabb idő alatt kialakuló idegrendszeri károsodásokról. A repetitivitás kezelésére használt gyógyszerek impulzívabbá, agresszívabbá tehetik az egyént, és alvászavarokhoz vezethetnek. A társult tünetek kezelésére használt gyógyszerek egyike gyakran okoz súlygyarapodást és fáradtságot, és megnöveli az olyan idegrendszeri tünetek esélyét, mint amilyen a nyugtalanság, vagy a disztónia, és megnöveli a szérum prolaktin szintjét.

Kérdések:
Van gyógyszer az Asperger-szindrómára?
Miért kell gyógyszert szedniük az Asperger-szindrómás embereknek?
Miért nehéz rábeszélni az Asperger-szindrómás embereket, hogy gyógyszert szedjenek?
Milyen mellékhatásai lehetnek az Asperger-szindrómás emberek számára felírt gyógyszereknek?
qgen: title: Asperger-szindróma context: Vannak kutatók, akik szintén emellett a nézőpont mellett érvelnek, mondván, hogy az autizmus spektrum nem betegség, és nem fogyatékosság.
Simon Baron-Cohen egy 2002-es cikkében írta: „A társasági életben a részletekre való pontos odafigyelés nem sokat segít. De a matematika, a számítógépek, a katalógusok, a mérnöki tudományok, a nyelvészet, a zene és a természettudományok világában ez inkább sikerhez vezet, mint sikertelenséghez." Két okot lát arra, hogy miért jó, ha fogyatékosságnak tekintik az autizmus spektrumot: elismerni, hogy az empátia nehézsége érzelmi zavarokhoz vezet, és hogy törvényileg elismert támogatást kapjanak.
Egyes elméletek szerint az autisztikus tulajdonságok hatottak az ember evolúciójára, és ezek a hatások a történelemben is kimutathatók.

Kérdések:
Az autizmus spektrum betegség?
=1. Az Asperger-szindróma betegség?
Az élet milyen területein jelenthet előnyt az Asperger-szindróma?
Mi az előnye Simon Baron-Cohen szerint az Asperger-szindróma fogyatékosságként való felfogásának?
qgen: title: Berlini fal context: A berlini fal (hivatalos keletnémet nevén: Antifaschistischer Schutzwall, azaz Fasisztaellenes Védőfal; eközben nyugaton pedig Die Berliner Mauer vagy Die Mauer, azaz a Fal néven volt ismert) a Nyugat-Berlint körülvevő határépítmény volt Kelet-Berlin és az NDK területén. 1961 és 1989 között létezett. A hidegháború alatt a kettéosztott Berlin Európa megosztottságának és az elnyomásnak egyik fő szimbólumává vált.
1961. augusztus 13-án szögesdróttal választották el Berlin keleti és nyugati felét. Ezt a szögesdrótot váltotta fel később a betonból épült és védelmi zónákkal határolt fal. Létezésének szűk három évtizede alatt a fal egyre kifinomultabb, a szökést szinte teljesen lehetetlenné tevő határzárrá alakult át. Számos szökési kísérlet végződött a menekülők halálával. A fal 1989-es leomlása a hidegháború befejeződésének emblematikus dátumává változott. 1989. november 9-én a berlini fal leomlása után, Helmut Kohl előterjesztett egy tízpontos programot a két Németország egyesítésére. A létesítmény legnagyobb részét a két német állam egyesülése után lebontották, napjainkban már csak egyes szakaszai láthatóak.

Kérdések:
Mi a berlini fal német neve?
A berlini falat miért hívták másképp a keletnémetek és a nyugatnémetek?
Hol állt a berlini fal?
A berlini falat mikor építették?
Mikor bontották le a berlini falat?
Miért volt szükség a berlini fal megépítésére?
Kik építették a berlini falat?
Miért döntöttek a berlini fal lebontása mellett 1989-ben?
A berlini fal minek a jelképe volt?
Mivel választották ketté Berlint 1961 augusztusában?
A berlini falat milyen anyagból építették?
=7. Miből épült a berlini fal?
Melyik politikusnak a nevéhez fűződik Kelet- és Nyugat-Németország újraegyesítése?
Áll még a berlini fal?
qgen: title: Berlini fal context: A Szovjetunió és az Egyesült Államok 1945 után fokozatosan szembefordult egymással. A kezdődő hidegháború része volt az a földrajzi pozícióharc is, melynek keretében a Szovjetunió megkísérelte elérni, hogy a nyugati szövetségesek adják fel berlini megszállási zónáikat. A szovjet megszállási övezet nyugati határán 1947-re fokozatosan kiépült a műszaki határzár, a korabeli politikai szóhasználatban a "vasfüggöny". 1948 nyarán az NSZK-ban (vagyis Nyugat-Németországban) végrehajtott valutareform miatt a Szovjetunió lezárta a berlini belnémet határt. A berlini blokád idején a nyugati szövetségesek légi úton gondoskodtak a város ellátásáról. A blokád csak 10 hónapig akadályozta az áruforgalmat a két városrész között, 1949 májusában újból szabaddá vált az átkelés. Hamarosan azonban újabb szigorítás lépett életbe. 1952-től nyugat-berlini lakosok nem léphettek be az NDK-ba.

Kérdések:
Miért vált ellenséggé az USA és a Szovjetunió a II. világháború után?
Mi az a vasfüggöny?
Hol húzódott a vasfüggöny?
Mikor épült ki a vasfüggöny?
Az NSZK betűszó minek a rövidítése?
Mit jelent az NSZK szó?
Miért döntött a Szovjetunió a berlini határ lezárása mellett 1948 nyarán?
Milyen valutareformot hajtottak végre Nyugat-Németországban 1948-ban?
Hogyan látták el Nyugat-Berlin lakosait, amikor a szovjetek blokádot hirdettek ellenük?
Mennyi ideig tartott a berlini blokád a 2. világháború után?
Mikortól volt tilos az NDK-ba lépni a nyugat-berliniek számára?
Miért nem mehettek át Kelet-Berlinbe a nyugat-berliniek a hidegháború ideje alatt?
Mi az az NDK?
qgen: title: Berlini fal context: Az 1950-es évek közepén az NDK gazdasága is fejlődésnek indult. Az újjáéledő ipar számára súlyos csapás volt a fiatal és szakképzett munkaerő tömeges kivándorlása. Az NDK gazdaságára furcsa módon pozitív hatással is volt a nyitott berlini határ. 50 000 kelet-berlini dolgozott Nyugat-Berlinben, az ő fizetésük volt az NDK egyik legfőbb valutaforrása. A politikai vezetés azonban bizalmatlansággal tekintett az ingázókra. Egyre több intézkedéssel büntették a nyugati munkavállalást. (Példaként: az ingázóknak nyugati márkában kellett a lakbérét leróniuk, amelynek értéke a keleti márkában fizetett lakbér négyszerese volt.)

Kérdések:
Mikor indult fejlődésnek az NDK gazdasága?
Pozitív hatással volt a nyitott berlini határ az NDK gazdaságára?
Miért gyakorolt pozitív hatást az NDK gazdaságára a nyitott berlini határ?
Miért volt negatív hatással a nyitott berlini határ az NDK gazdaságára?
Hány kelet-berlini dolgozott Nyugat-Berlinben az 1950-es években?
Milyen retorziók érték a Kelet-Berlinből Nyugat-Berlinbe ingázókat az 1950-es években?
Miért volt bizalmatlan az NDK vezetése a kelet-berlini ingázókkal kapcsolatban?
Mennyivel ért többet a nyugat-német márka a kelet-német márkánál?
qgen: title: Berlini fal context: A nyugati diplomácia nem lepődött meg a fal megépítésén, mivel a Kelet-Németországban tevékenykedő hírszerző hálózatuk révén a legtöbb fejleményről értesültek. Dean Rusk, amerikai külügyminiszter élesen elítélte az akciót. A megelőző hetek menekültáradatáért a kommunista kormány szabadságellenes politikáját tette felelőssé. Az amerikaiak megerősítették berlini egységeiket, 1500 főnyi erősítés érkezett a városba. Konrad Adenauer, NSZK-kancellár a Berlinről szóló négyhatalmi egyezmény felrúgásával vádolta meg a „pankovi rezsimet”, mindemellett nyugalomra szólította fel a nyugatnémet lakosságot. A britek és a franciák is demonstratívan a szektorhatárra vezényelték néhány alakulatukat, de összecsapásra nem került sor, mivel a falat építő munkások nem léptek ki a szovjet zóna területéről. A Szovjetunió a nyugati államok felforgató- és kémtevékenysége miatt jogosnak nevezte a határ lezárását. Az NDK-propaganda a berlini falat a fasizmus ellen emelt védőbástyaként jellemezte.

Kérdések:
Ki volt az amerikai külügyminiszter a berlini fal építése idején?
Az amerikaiak szerint mi volt az oka a Kelet-Berlinből Nyugat-Berlinbe irányuló migrációnak?
Mekkora erősítést küldtek Nyugat-Berlinbe az amerikaiak a berlini fal építésekor?
Ki volt az NSZK kancellárja a berlini fal építésekor?
Kik építették a berlini falat?
Miért nem tört ki háború a Szovjetunió és a nyugati szövetségesek között a berlini fal építése miatt?
Miért látta szükségesnek a Szovjetunió a berlini fal megépítését?
A kelet-német propaganda szerint miért volt szükség a berlini falra?
qgen: title: Berlini fal context: A berlini falat az NDK felől egy állandóan megfigyelt zóna határolta. A műszaki zár iránt túlzott érdeklődést tanúsítókat igazoltatták vagy a közeli határőrposztra kísérték. A falhoz közeli házak lakói külön igazolványt kaptak, csak ezen engedély birtokában mozoghattak a határzóna közvetlen közelében. (Külön érdekesség volt a fal Bernauer strassei szakasza, ahol a házak egy része keleti oldalra esett, míg ablakaik már a nyugati szektorra nyíltak, vagyis a ház homlokzati fala volt a határvonal. Ezen házakat hamarosan kiürítették, az ablakokat befalazták.
Ugyancsak a Bernauer Strassén volt az egyik fantom megálló a tizenegyből, ahol az U-bahn majd 3 évtizedig nem állt meg, mert a metróállomás kijárata pontosan a határövezetbe vezetett. 1990 áprilisában nyitották meg a nyugatra vezető, majd júniusban a keletre vezető kijáratot.) A határőrök kötelessége volt a menekülőket megállítani, ennek érdekében szigorú tűzparancsot léptettek életbe a falnál. A külföldi államfők látogatása idején – a sajtó negatív reakciójától tartva – a tűzparancsot felfüggesztették.

Kérdések:
Mi határolta a berlini falat az NDK felől?
A berlini fal NSZK felőli oldalán volt szigorúan megfigyelt határzóna?
Milyen szabályok vonatkoztak a berlini fal határzónájára?
Hány fantom megállója volt a berlini metrónak?
Hogy hívják a berlini metrót?
Miért voltak olyan megállói a berlini metrónak, ahol tilos volt le- és felszállni a járműre?
Mikor nyitották meg újra a Bernauer Strasse metróállomás kijáratait?
Lelőhették a kelet-német határőrök azokat, akik a berlini falhoz közelítettek?
Mikor függesztették fel átmenetileg a kelet-német határőrök szigorú tűzparancsát?
Miért függesztették fel a tűzparancsot a berlini fal környékén, amikor külföldi államfők érkeztek Kelet-Berlinbe?
qgen: title: Berlini fal context: Az NDK-t a hatvanas években a konszolidáció, a hetvenes években a stabilitás jellemezte. Az 1980-as években azonban az állam helyzete az egyre mélyülő pénzügyi-gazdasági válság miatt kritikusra fordult. A konzervatív kommunista államvezetés elszigetelődött a reformok irányába mozduló szocialista országoktól és az ország lakosságától is. A szabadság hiánya és a romló életkörülmények a nyolcvanas évek második felében országos tömegdemonstrációkhoz vezettek, amelyeket a hatalom erőszakkal sem tudott elfojtani. Újból nőni kezdett az államot elhagyók száma, a külföldre kijutók közül egyre többen tagadták meg az NDK-ba való hazatérést.

Kérdések:
Mi jellemezte az NDK gazdaságát az 1960-as években?
Mi jellemezte az NDK gazdaságát az 1970-es években?
Miért vált kritikussá az NDK helyzete az 1980-as években?
Miért tartottak tömegdemonstrációkat az NDK-ban az 1980-as évek második felében?
Miért akarták egyre többen elhagyni az NDK-t az 1980-as években?
Hány NDK állampolgár hagyta el a hazáját az 1980-as években?
qgen: title: Berlini fal context: 1989 nyarától mindennapossá váltak a rendszer reformját követelő tömegtüntetések, melyeknek legfőbb követelése a belnémet határ megnyitása és a berlini fal lebontása volt. 1989 nyarán megugrott a szocialista államot elhagyó polgárok száma. Magyarország 1989. szeptember 11-én 0 órától megnyitotta határait az NDK polgárai előtt, a döntést Horn Gyula külügyminiszter jelentette be a Hét előző esti adásában. Ezzel rés nyílt az NDK-s menekülők számára. Az NSZK prágai követségének keletnémet menekülők általi megszállása után az NDK már arra kényszerült, hogy saját területéről engedélyezze egyes polgárai kiutazását. Október folyamán Csehszlovákia többször jelezte a kelet-berlini vezetésnek, hogy tűrhetetlennek tartja a Prága belvárosában előállt helyzetet és ha az NDK nem változtat a keletnémet polgárok nyugatra utazásának szabályain, akkor Magyarországhoz hasonlóan megnyitja nyugati határát.

Kérdések:
Mi volt az NDK-ban 1989 nyarán tartott tömegtüntetések legfontosabb követelése?
Mikor nyíltak meg a magyar határok az NDK állampolgárai előtt?
Ki jelentette be Magyarországon, hogy az országhatárok megnyílnak a keletnémet állampolgárok előtt?
Horn Gyula milyen pozíciót töltött be a magyar kormányban 1989 szeptemberében?
Miért volt történelmi jelentőségű lépés, hogy 1989 szeptemberében Magyarország megnyitotta a határokat a keletnémet állampolgárok előtt?
Csehszlovákia is megnyitotta a nyugati határait 1989-ben a keletnémet menekültek előtt?
qgen: title: Berlini fal context: A tévék előtt ülő NDK-polgárok ezrei indultak meg a berlini határátkelőhelyek felé, ahol egy órán belül hatalmasra nőtt a tömeg. A határőrséget ekkor még nem tájékoztatták, mivel a határozat csak másnap 4 órától lépett volna életbe. Az átkelőknél a feszültség egyre nőtt, a tömeg „visszajövünk, visszajövünk” skandálással követelte a határ megnyitását. A határparancsnokokat (Harald Jäger) utasították, hogy a leghangosabban követelőzőket engedjék ki az NDK-ból, de igazolványukba tegyenek a visszatérést megtiltó pecsétet. A tömegnyomás azonban odáig fokozódott, hogy 23 órakor a Bornholmer strassei átkelőnél megszüntették az útlevelek ellenőrzését, felnyittatták a sorompókat és átengedték a tömeget Nyugat-Berlinbe. Pár nap elteltével a mindkét oldalról érkező németek vésővel, csákánnyal és puszta kézzel kezdtek hozzá a fal lerombolásához.

Kérdések:
Mikor lépett életbe a Kelet- és Nyugat-Berlin közötti határátkelők megnyitásáról szóló határozat?
Hogy hívták a határparancsnokokat németül?
Melyik Kelet-Berlini határátkelőt nyitották meg elsőként  1989-ben a tüntető tömeg nyomására?
Hány határátkelő volt Kelet- és Nyugat-Berlin között?
Melyik oldalon álltak neki csákánnyal lebontani a berlini falat?
Milyen eszközökkel álltak neki a németek a berlini fal lebontásának?
Mikorra sikerült végleg elbontani a berlini falat?
Láthatók még Berlinben a fal maradványai?
qgen: title: Berlini fal context: A berlini fal mentén 25 határátkelőhelyet (13 közúti, 8 vízi, 4 vasúti) alakítottak ki. A belnémet határ átkelőhelyeinek 60%-a Nyugat-Berlin körül volt. A nyugat-berlini határátkelőhelyek az NDK felől műszakilag kellően megerősített, jól védhető pontok voltak. A rendkívül szigorú
ellenőrzést a keletnémet állam határőrizeti szervei és vámosai végezték.
A határ nyugati oldalán a nyugatnémet rendőrség és vámszervek építették ki ellenőrzőpontjaikat. Itt útlevélkezelés nem folyt. A tranzitutak ellenőrzőpontjainál (statisztikai okokból) az utazás célja felől érdeklődtek, illetve a rendőrség a bűnüldözési tevékenysége keretében szűrte az utazókat. A külföldre irányuló teherforgalom vámkezelését is e helyeken végezték. A Dreilindennél lévő (Checkpoint Bravo) és a Friedrichstraße déli végén (Checkpoint Charlie) a város nyugati felét megszálló szövetségesek is ellenőrzőpontokat építettek ki, ám ennek a hétköznapi határforgalomban nem volt jelentősége.
Az 1990-es német vámunió majd újraegyesítés után a határátkelőhelyeket megszüntették.

Kérdések:
Hány határátkelőhely működött a berlini fal mentén?
Volt vasúti határátkelőhely a berlini fal mentén?
Hány közúti határátkelőhely működött a berlini fal mentén?
A berlini fal melyik oldalán volt szigorúbb a határellenőrzés?
A berlini fal Checkpoint Bravo határátkelőhelye hol volt pontosan?
Mi az a Checkpoint Charlie?
Hogy hívták a berlini fal Friedrichstrasse-nál lévő határátkelőhelyét?
Hány kilométer hosszú volt a belnémet határ?
qgen: title: Berlini fal context: Németország egységének helyreállítása után a német társadalom nyomást gyakorolt a politikára, hogy a falnál érvényben lévő tűzparancs kiadóit vonják felelősségre. A tűzparancs jogi vizsgálata 2004 őszéig elhúzódott. A nevesebb keletnémet politikusok közül felelősségre vonták az NDK felső vezetésének több tagját és bíróság elé állították az NDK Nemzeti Védelmi Tanácsának egykori tagjait, illetve a határőrség főparancsnokát.
Az eljárás alól nem bújhattak ki az NDK fegyveres erőiben egykor alacsonyabb rangban szolgálatot teljesítők sem. A falnál leadott halálos kimenetelű lövések ügyében 35 vádlottat mentett fel a bíróság. 44-en felfüggesztett börtönbüntetést, míg (a táblázatban külön szereplőket is ide értve) 11-en ténylegesen letöltendő börtönbüntetést kaptak. Az utolsó ítéleteket 2004. november 9-én, a fal leomlásának 15. évfordulóján mondta ki a berlini bíróság.

Kérdések:
Kiket vontak felelősségre a berlini falnál érvényes tűzparancs miatt?
Hány embert ítéltek el 1990 után a berlini falnál történt halálesetek miatt?
Hány ember lelte halálát a berlini fal mellett 1960 és 1990 között?
Hányan kaptak letöltendő börtönbüntetést a berlini falnál leadott halálos kimenetelű lövések miatt?
Mikor fejeződött be a berlini falnál érvényben lévő tűzparancs jogi vizsgálata?
Miért kapott felmentést 35 vádlott a berlini falnál leadott halálos lövések miatt zajló perben?
qgen: title: Berlini fal context: A német egység megvalósulása óta eltelt időben a műszaki zárat szinte teljesen lebontották. A betonelemeket a városi autópályák építésekor használták fel, a fém alkatrészeket beolvasztották. A 90-es években Berlin szenátusa határozatott fogadott el berlini fal helyének megjelöléséről. Egy kettős bazaltkocka sor lefektetéséről döntöttek, amelyet néhol a „berlini fal 1961-1989” feliratú fémtábla tagol. A kockasor a műszaki zárrendszer nyugat-berlini irányban sorrendben legutolsó épített elemének, a nyugati falnak a nyomvonalát jelzi. Az ettől kicsit nyugatabbra esett, valamikori szektorhatárokat 1-2 turistalátványosságot (például a Checkpoint Charlienál látható szektorjelző táblát) leszámítva ma már szinte semmi sem jelöli.
A berlini belvárost átszelő egykori határsávban az egyesítést követően beinduló építkezések szinte teljesen megváltoztatták a környéket, itt a bazaltkockákon kívül ma már csak kevés emlékkel találkozhat a látogató. A külsőbb kerületekben, azonban, még ma is jól felismerhető a létesítmény nyomvonala.

Kérdések:
Mi történt a berlini fal betonelemeivel a bontás után?
=1. Hogyan hasznosították a berlini fal betonelemeit a bontás után?
Hol láthatóak ma a berlini fal maradványai?
Mi jelöli ma Berlinben a fal egykori nyomvonalát?
Milyen elemekből épült fel a Nyugat- és Kelet-Berlint elválasztó műszaki zárrendszer?
=3. Mi látható ma a berlini fal egykori nyomvonala helyén?
qgen: title: Berlini fal context: Az East Side Gallery a berlini fal megnyitása után a keleti oldali falmaradványokon (a Mühlenstraße melletti 1,3 km hosszú szakaszon) 1990 tavaszán létrehozott nemzetközi graffiti galéria.
Roger Waters, a Pink Floyd egykori basszusgitárosa 1990-ben a fal helyén, számos neves zenész közreműködésével adta elő a The Wall című koncertjét.
Az alagút - Der Tunnel, 2001. Rendező: Marcus Vetter
1961 – A berlini fal: 2001-es színes, szinkronizált dokumentumfilm 10 percben. Rendezője Vitézy László.
Berlin - A fal leomlik (Wir Sind Das Volk), 2008-as színes, szinkronizált német film. Rendező: Thomas Berger.

Kérdések:
Milyen művészeti alkotások tekinthetők meg a berlini East Side Gallery-n?
Mikor nyitották meg a berlini East Side Gallery-t?
Hol van a berlini East Side Gallery?
Ki az a Roger Waters?
Mikor adott koncertet Roger Waters a berlini fal helyén?
Mi volt a címe annak a Roger Waters koncertnek, amit 1990-ben tartottak a berlini fal helyén?
Kik léptek fel Roger Waters 1990-ben, Berlinben tartott koncertjén?
Ki rendezte Az alagút című 2001-es filmet?
Mi a címe Vitézy László berlini falról szóló dokumentumfilmjének?
qgen: title: Berlini fal context: 1988. július 1-jén területcsere zajlott le Kelet- és Nyugat-Berlin között. A fal nyugati oldalán lévő, de az NDK-hoz tartozó ún. Lenné-háromszög addig gyakorlatilag területenkívüliséget élvezett, lakói hajléktalanok és a nyugati törvényekkel szembekerült szélsőbalos aktivisták voltak. A területcsere bekövetkeztekor a nyugati rendőrség azonnal megszállta a területet, amelynek lakói a berlini falon átmászva az NDK-ba menekültek, ahonnan az NDK népi rendőrsége órákon belül visszatoloncolta őket Nyugat-Berlinbe.
Az egyezményeknek megfelelően a nagyhatalmak még a hidegháború legfagyosabb óráiban is járőröket indíthattak egymás területére. A fal felhúzását követően az amerikai katonai egységek tüntetően, napi 12 alkalommal mentek át járőrözni a szovjet szektorba. A szovjet egységek a járőrözés mellett gondoskodtak a brit szektorban, a Tiergartenben álló (a környezetétől szögesdróttal elkerített) szovjet hősi emlékmű folyamatos őrzéséről is.

Kérdések:
Mikor volt területcsere Nyugat- és Kelet-Berlin között?
Miért állt a berlini fal nyugati oldalán a Kelet-Berlinhez tartozó Lenné-háromszög?
Kik éltek a Lenné-háromszög területén Berlinben?
Mi történt a berlini Lenné-háromszög lakóival az 1988. július 1-jei területcserét követően?
Miért járőrözhettek amerikai katonák Kelet-Berlinben a hidegháború ideje alatt?
Naponta hány alkalommal járőröztek amerikai katonák a berlini fal keleti oldalán a hidegháború alatt?
Milyen feladatokat láttak el a szovjet katonák Nyugat-Berlinben a hidegháború alatt?
Miért kellett szögesdróttal elkeríteni a nyugat-berlini szovjet hősi emlékművet a hidegháború alatt?
qgen: title: Budapest villamosvonal-hálózata context: Budapest villamosvonal-hálózata a magyar főváros villamosvonalainak az összessége. Többszöri szolgáltatóváltás után 1968 óta a BKV – 1996 és 2006 között BKV Rt., azóta BKV Zrt. néven – üzemelteti, 2021-ben 149 kilométer hosszan, 35 rendszeres járattal. Története 1866. július 30-án kezdődött az akkor még különálló Pesten, amikor a város egyik fő közlekedési ütőerének számító Váci úton a gróf Károlyi Sándor által megalapított Pesti Közúti Vaspálya Társaság (PKVT) elindította a lóvasúti közlekedést a Kálvin tér és az egykori Újpest kocsiszín között. Budán csak 1868. május 18-án avatták fel az első vonalat a konkurens Budai Közúti Vaspálya Társaság (BKVT) üzemeltetésében. A két cég a következő években fokozatosan terjeszkedett, majd 1878-ban Budapesti Közúti Vaspálya Társaság (BKVT) néven egyesült.

Kérdések:
Milyen hosszú volt Budapest villamosvonal-hálózata 2021-ben?
Hány rendszeres villamosjárat üzemelt Budapesten 2021-ben?
Mikor indult meg az első lóvasút Pesten?
Hol volt az első pesti lóvasút két végállomása?
Melyik társaság üzemeltette az első pesti lóvasutat?
Ki alapította az első pesti lóvasutat üzemeltető társaságot?
Melyik úton haladt az első pesti lóvasút?
Mikor indult meg a lóvasút Budán?
Melyik társaság működtette az első budai lóvasutat?
Mikor egyesült a pesti és budai lóvasutakat üzemeltető két társaság?
Milyen magyar közlekedési társaág neve volt a BKVT?
Sikeres volt a magyar fővárosban a lóvasút?
Minek a rövidítése a BKV?
Melyik mai utcában volt az Újpest kocsiszín 1866-ban?
Hány lóvasútvonalat üzemeltett az egyesült BKVT 1878-ban?
Mikor jött létre Budapest?
Miért pont Újpestre ment az első lóvasút Pesten?
qgen: title: Budapest villamosvonal-hálózata context: Az első igazi villamos ötletét Balázs Mór vetette fel, aki vállalta, hogy két hónap alatt próbapályát épít a Nagykörút Nyugati pályaudvar és a Király utca közötti szakaszán. Az eredmény egy alsóvezetékes, 1000 mm nyomtávolságú vonal lett 1887. november 28-án a Nagykörúti villamosvasút üzemeltetésében. Az 1888-ban Budapesti Városi Vasút (BVV) nevet felvevő társaság nyitotta meg az első normál (1435 mm) nyomtávolságú villamosvonalat a magyar fővárosban, a józsefvárosi Baross utcában. A következő években megindult a lóvasút felváltása, ami a Margitszigeti Lóvasút (ML) üzemeltetésében álló Margit-szigeti vonal kivételével 1898-ban be is fejeződött. Időközben Budapesten ekkor már öt vállalat közlekedtette a villamosokat, a BKVT, a BLVV, a BURV, a BVKV és a BVVV (korábbi BVV). A viszonylatjelzések 1910-es bevezetésekor a BVVV járatai páros, míg a BKVT viszonylatai páratlan számjelzést kaptak. A BURV maradt a betűjelzésnél, a BLVV és BVKV pedig ekkorra már rég beleolvadt más társaságokba.

Kérdések:
Ki kezdeményezte az első budapesti villamos építését?
Hol épült meg az első villamosszakasz hazánk fővárosában?
Mekkora volt a nyomtávja az első budapesti villamosnak?
Honnan kapta az áramot az első pesti villamos?
Mikor indult meg az első villamos Pesten?
Mi a normál nyomtáv Magyarországon?
Mikor készült el az első normál nyomtávú villamos Budapesten?
Hol működött a főváros első normál nyomtávú villamosvonala?
Hol járt az utolsó lóvasút Budapesten?
Mikorra szűntek meg a Pesten és Budán járó lóvasutak?
Hány év alatt váltotta fel a villamos a lóvasutat Budapesten?
Mikor vezették be Budapesten a villamosok számozását?
Mi volt Balázs Mór foglalkozása?
A második budapesti villamos honnan kapta az áramot?
Hol volt az első normál nyomtávú budapesti villamos végállomása?
Mi volt a BURV közlekedési vállalat teljes neve?
Mikor cserélték ki a Nagykörúton a síneket normál nyomtávúra?
qgen: title: Budapest villamosvonal-hálózata context: 1918-ban integrálták először a villamoshálózatot, ekkor a BKVT, a BURV, a BVVV és a ML az újonnan létrejött, ám rövid életű BEVV-be olvadt. 1922. december 27-én a jogutódjának kinevezett Budapest Székesfővárosi Közlekedési Rt. (BSzKRt, Beszkárt) váltotta fel, ami többek közt kétszer átszervezte a villamoshálózatot, megszüntette az utolsó lóvasutat, bevezette a négyjegyű pályaszámokat, és megkezdte a járműpark megújítását is. A második világháború folyamán 1941-ben áttért a jobb oldali közlekedésre, egy évvel később (átmeneti céllal) sínautóbuszokkal is színesítette a flottáját, végül 1944. december 25-én Budapest ostroma miatt leállította a villamosközlekedést.

Kérdések:
Hogy hívták az 1922-ben megalakult budapesti közlekedési vállalatot?
Milyen feladatokat végzett el a Beszkárt?
Mióta járnak Budapesten a jobb oldalon a villamosok?
Mikor állt le a villamosközlekedés Budapesten a második világháborúban?
Mikor jártak sínautóbuszok Budapesten?
Hol jártak Budapesten sínautóbuszok?
Hogy szervezte át a Beszkárt a fővárosi villamoshálózatot?
Miért szüntette meg a Beszkárt az utolsó lóvasutat is?
qgen: title: Budapest villamosvonal-hálózata context: 1945. február 7-én járt az ostrom óta először villamos a fővárosi utcákon, viszont a BSzKRt-nak az évtized végére leáldoztak: helyébe az 1951-től Fővárosi Villamosvasútnak nevezett, kizárólag villamos- és trolibusz-közlekedést lebonyolító közlekedési cég lépett. A következő szolgáltatóváltásig (1968) több új járműtípussal gazdagodott a társaság, valamint villamosviszonylatainak jelzését 1 és 69 közé sorolta be. 1968. január 1-jén létrejött a Budapesti Közlekedési Vállalat (BKV), ami rövidesen több villamosjárat alkonyát – legfőképp az Erzsébet híd–Rákóczi út tengelyét, az Üllői úti, a Váci úti és a közvetlen Észak- és Dél-Buda irányú járatokét – hozta el a metró- és lakótelep-építések miatt, jelentősen lecsökkentve ezzel a hálózat méretét. A fejlesztés az 1980-as évek legelején kezdődött meg 322 Tatra villamos megvásárlásával, ezek egy részét az újonnan épült Hungária körúti 1-es és káposztásmegyeri 14-es vonalon állították forgalomba. 1997-ben a BKV Rt. leállította a villamosforgalmat a Thököly úton, ugyanebben az évben megszűnt az utolsó éjszakai villamosjárat is (14).

Kérdések:
Mikor indult újra a villamosközlekedés Budapest ostroma után?
Meddig működött a Beszkárt?
Hány évig működött a Fővárosi Villamosvasút nevű cég?
Mikor alakult meg a BKV a fővárosban?
Hol zárt be villamosvonalakat a BKV működése kezdetén?
Miért csökkentette a BKV a villamosvonalak számát?
Mikor vásárolt a BKV 322 Tatra villamost?
Hol épültek új villamosvonalak Budapesten az 1980-as évek elején?
Mikor szűnt meg a villamosforgalom a budapesti Thököly úton?
Járt az 1990-es években éjszaka a 14-es villamos?
Miért szöntette meg a BKV a Thököly úti villamost?
Manapság hol járnak Tatra villamosok?
Miért indokolta a lakótelepek építése a villamosközlekedés leállítását?
qgen: title: Budapest villamosvonal-hálózata context: Az ezredfordulót követően megindult a négy villamoskörgyűrű fejlesztése, 2015-ig átépültek a kiskörúti, a nagykörúti, a Hungária körúti vonalak és a külső villamoskörgyűrűnek nevezett Zugló–Ferencváros tengely (3-as) is. 2011 óta a 6-os folyamatos üzemidejének bevezetésével újraindult az éjszakai villamos közlekedés, a 4-es vonal mellett 2006 óta ezen is az első budapesti alacsony padlós villamosok, a Siemens Combinók közlekednek. A közelmúlt kiemelt beruházásaként új, CAF gyártmányú villamosok érkeztek Budapestre, lezajlott a budai fonódó villamoshálózat kivitelezése és az 1-es villamos dél-budai meghosszabbítása is. A pesti fonódó villamoshálózat kialakításának első lépéseként megtörtént a deltavágány visszaépítése a Haller utca Soroksári úti torkolatában.

Kérdések:
Mikor vett új lendületet Budapest villamoshálózatának fejlesztése?
Mely villamoskörgyűrűk épültek át a fővárosban 2015-ig?
Mióta jár egész éjszaka Budapesten a 6-os villamos?
Milyen gyártmányú villamosok járnak Budapesten a 4-6 vonalon?
Milyen lényeges fejlesztések történtek a fővárosi villamoshálózaton 2015 után?
Milyenek a Siemens Combino villamosok?
Mit jelent az, hogy deltavágány?
Hogy fog folytatódni a pesti fonódó villamoshálózat kiépítése?
Meddig hosszabbították meg az 1-es villamost Dél-Budán?
qgen: title: Budapest villamosvonal-hálózata context: A lóvasúti közlekedés létesítését először gróf Károlyi Sándor, az Újpestet alapító gróf Károlyi István fia vetette fel 1863-ban. Ennek fejében 1865. április 22-én két éven belüli határidővel engedélyt is kapott a Pestet és Újpestet összekötő vonal létesítésére a Császári Királyi Kereskedelmi és Közgazdászati Minisztériumtól, majd kerek egy hónapra rá megalapította a Pesti Közúti Vaspálya Társaságot (PKVT), amely elnöke önmaga, alelnöke pedig Hollán Ernő lett. A Kálvin tér (akkoriban Széna tér) – Kiskörút – Váci út – Újpest nyomvonalú vonal átadása 1866. július 30-án történt meg. A pesti lóvasút hamar nagy érdeklődésre tett szert: az első nap 130 forintos, majd pár napra rá már 200 forintos bevétellel rendelkezett. A nagy utasforgalom miatt szeptemberben már csak menetjeggyel lehetett felszállni a kocsikra, az első osztály 20, a másodosztály 15, míg a harmadosztály (tetőtéri) 10 krajcárba került. Két évvel később újabb vonalak épültek a Kerepescher Strasse (magyarul: Kerepesi út; ma: Rákóczi út) – Baross tér – Árokvonal (Rottenbiller) utca – Damjanich utca, illetve a Baross tér – Köztemető utca (ma: Fiumei út) – Kőbánya útvonalon.

Kérdések:
Ki létesített először lóvasutat Pesten?
Mi köze volt Károlyi Sándornak Újpesthez?
Hogy hívták gróf Károlyi Sándor apját?
Melyik miniszérium adta ki az engedélyt az első pesti lóvasút megépítésére?
Mikor alapította meg Károlyi Sándor a PKVT-t?
Ki volt a Pasti Közúti Vaspálya Társaság alelnöke?
Milyen útvonalon járt az első pesti lóvasút?
Mennyi bevételt hozott működésének első napján a pesti első lóvasút?
Mennyivel nőtt az első pesti lóvasút bevétele az első néhány napban?
Mennyibe került 1866 szeptemberében az első osztályú lóvasútjegy Pesten?
Hová ülhettek a harmadosztályű utasok a pesti lóvasúton?
Hogy hívták régen a budapesti Rottenbiller utcát?
Mikor alapította Újpestet Károlyi István?
Hol volt a Császári Királyi Kereskedelmi és Közgazdászati Minisztérium épülete az 1860-as években?
Milyen gyakran járt az első pesti lóvasút?
Hány krajcár tett ki egy forintot?
Mennyi volt az 1860-as évek Magyarországán az átlagkereset?
qgen: title: Budapest villamosvonal-hálózata context: Károlyi megpályázta a budai és a pesti indóházakat összekötő vonal, illetve a zugligeti lóvasút megépítését is, azonban a Budán már gróf Festetich Béláék kezdtek terjeszkedni: 1868. május 18-án átadták a Lánchidat az óbudai Nagyszombat utcával összekötő viszonylatukat, amit június 30-án a Lánchíd és Zugliget közötti követett. Rövid időn belül, november 11-én az óbudai vonal a Fő térig hosszabbodott. A budai vonalakat a Rechnitz Henrik által vezetett, 1867. augusztus 10-én létrejött Budai Közúti Vaspálya Társaság (BKVT) üzemeltette. A BKVT alapító tagjai között volt többek közt maga Festetich, illetve Ganz Ábrahám is. Az időközben egyesített Budapest növekedni kezdett, ami új híd építését igényelte. Az 1876-ban átadott Margit hídra a BKVT és a PKVT egyaránt terjeszkedni szeretett volna, azonban a híd szélesítésének magas költségei miatt (270 000 osztrák–magyar forint – a BKVT kétéves bruttó, a PKVT negyedéves bevétele) 1878-ban előbb felvásárolta a PKVT 110 000 forintért a BKVT-t, és a két vállalatot Budapesti Közúti Vaspálya Társaság (BpKVT, majd BKVT) néven egyesítette, majd csak ezután kötötte össze a budai és a pesti hálózatát.

Kérdések:
Hol akart Károlyi újabb lóvasútvonalakat építeni?
Kinek a nevéhez fűződik a budai lóvasút kiépítése?
Mikor nyitották meg az első budai lóvasutat?
Hol járt az első budai lóvasút?
Hol járt a második budai lóvasút?
Ki vezette a budai lóvasutakat üzemeltető céget?
Ganz Ábrahám beszállt a budai lóvasútüzletbe?
Mikor készült el a budapesti Margit híd?
Melyik lóvasúttársaság volt nyereségesebb, a pesti (PKVT) vagy a budai (BKVT)?
Mikor érte el Óbuda főterét a lóvasút?
Ganz Ábrahám miért érdeklődött a lóvasút iránt?
Melyik évben kötötték össze a pesti és budai lóvasutat?
qgen: title: Budapest villamosvonal-hálózata context: Az egyesítéskor felmerült a Budapest környéki településekre helyiérdekű vasút (HÉV) építése is, azonban ez csak 1882-ben vált véglegessé: a BKVT április 4-ei ülésén a Közvágóhíd–Soroksár HÉV-vonal létrehozásáról határozott. Még javában folyt a vonal építése, de a BKVT már előmunkálati engedélyt kapott a dunaharaszti meghosszabbításra is. Az 1880-as évek végére a főváros négy HÉV-vonallal büszkélkedhetett: először a Budapest-Szentlőrinci Helyi Érdekű Vasút Rt. (BLVV) üzemeletetésében álló, Ferencvárost és a Budapest-Szentlőrinci Tégla- és Terracottagyárat összekötő vonalat nyitották meg 1887. április 12-én (későbbi 50-es villamos), amit a BKVT Közvágóhíd–Soroksár vonala követett augusztus 7-én, majd ennek a Dunaharasztiig érő szakasza november 24-én. 1888. július 20-án üzembe helyezte a BKVT a Kerepesi út–Cinkota, majd augusztus 17-én a Filatorigát–Szentendre is. A HÉV-ágazat 1889. december 29-én függetlenedett el, kezelője a Budapesti Helyi Érdekű Vasutak Részvénytársaság (BHÉV) lett.

Kérdések:
Mikor döntöttek az első fővárosba vezető hévvonal megépítéséről?
Minek a rövidítése a HÉV?
Meddig hosszabbították meg a soroksári hév vonalát először?
Hol kezdték építeni az első budapest hévvonalat?
Melyik viszonylaton működött először Budapesten HÉV?
Mikor nyílt meg a fővárosban a szentlőrinci hév?
Ma mi jár a valamikori szentlőrinci hév vonalán?
MIkor készült el a Budapest és Soroksár között üzemelő hév?
Mióta jár Dunaharasztin hév?
Melyik fővárosi hévvonalat nyitották meg 1888 nyarán?
Mikor kerültek a BHÉV kezelésébe a budapesti HÉV-vonalak?
1885-ben járt már hév Szentendrére?ű
Milyen szempontok alapján döntöttek az első fővárosi hévvonalak vonalvezetéséről?
Milyen üzemanyaggal működtek az első budapesti hévek?
Milyen gyakran járt megnyitása után a soroksári hév?
A soroksári hév végállomása melyik megállónál volt, mielőtt meghosszabbították Harasztiig?
Mikor alakították 50-es villamossá a szentlőrinci hévet?
qgen: title: Budapest villamosvonal-hálózata context: A budapesti villamosok számos írót, költőt, zenészt, festőt, stb. ihlettek meg az évtizedek során.
Babits Mihály: Haza a telepre
Babits Mihály: Május huszonhárom Rákospalotán
Benjámin László: A Vadaskerti úttól a Kálvin térig
Csákányi László: Hétre ma várom a Nemzetinél…
Első Emelet: Lány a villamoson
Fenyő Miklós: Csavarog a villamos
Fodor András: 61-es villamos
Gallai Péter–Fábri Péter: A híd felé
Gárdonyi Géza: Villamos kocsin
Karinthy Frigyes: Mese az eltévedt villamosról
Kati és a Kerek Perec: Villamos szerelem
Kányádi Sándor: Kuplé a vörös villamosról
Kiss Manyi: A 46-os sárga villamoson
Kosztolányi Dezső: Özvegy a villamosban
László Gyula: A csavargó villamos
Mándy Iván: A villamos
Nagy Lajos: A villamos-állat (a Képtelen természetrajzból)
Örkény István: Fohász
Presser Gábor: Altatódal felnőtteknek (Holnap jön egy villamos)
Presser Gábor: A villamos kettőt csöngetett
Szabó István: Budapesti mesék
Tolcsvay László-Bródy János: Az első villamos
Tóth Árpád: Körúti hajnal

Kérdések:
Ki írt a villamosokat is megemlítő Haza a telepre című verset?
Melyik költőnk versének címében szerepel a Vadaskerti út?
Ki írta Az első villamos című slágert?
Tóth Árpád melyik versében van szó villamosról?
Ki írt verset 61-es villamos címmel?
qgen: title: Canterburyi Szent Ágoston context: Canterburyi Ágoston, OSB (Róma, 534. november 13. – Canterbury, 604. május 26.) bencés szerzetes, 598-ban Canterbury első érseke. Ő az angol egyház egyik megalapítója, Anglia egyik védőszentje, szokásos mellékneve „az angolok apostola”.
Ágostont, aki egy római kolostor perjele volt, 595-ben Nagy Szent Gergely bízta meg azzal, hogy vezesse a pogány I. Æthelberht országának, a Kenti Királyságnak a keresztény hitre térítésével megbízott missziót. Talán azért Kentet választották helyszínül, mert közel volt ahhoz a Galliához, amely már akkor is keresztény királyság volt, és mert Æthelberht király felesége, Berta Párizs királyának, I. Charibertnek a keresztény lánya volt. Bertától azt várták, hogy a térítés sikeressége érdekében hatni tud férjére. Bár a misszió még Kent elérése előtt visszafordult, Ágoston Thanet szigetén partra szállt, és Æthelberht központi városa, Canterbury felé vette az irányt.

Kérdések:
Milyen melléknévvel illetik Canterburyi Ágostont?
Hány védőszentje van Angliának?
Milyen szerzetes volt Canterburyi Ágoston?
Hol született Canterburyi Ágoston?
Milyen megbízatást kapott Canterburyi Ágoston?
Kitől kapott megbízatást Canterburyi Ágoston 595-ben?
Mi volt az államformája Galliának 595-ben?
Hogy hívták a kenti király feleségét 595-ben?
Keresztény volt-e I. Æthelberht?
Miért fordult vissza a Kenti Királyságnak a keresztény hitre térítésével megbízott misszió?
Miért nem fordult vissza Canterburyi Ágoston a misszióval együtt?
Mire utal az OSB rövidítés?
qgen: title: Canterburyi Szent Ágoston context: Æthelberht áttért a keresztény hitre, a misszionáriusokat hagyta szabadon prédikálni, a városfalon kívül még területet is biztosított számukra, ahol kolostort alapíthattak. Ágostont az angolok püspökévé szentelték, aki a király számos alattvalóját megtérítette. A legnagyobb tömeges keresztelésre 597 karácsonyán került sor, amikor a karácsonyi misén több ezer ember vette fel a keresztséget. 601-ben Gergely pápa további misszionáriusokat, s velük együtt biztató leveleket és ajándékokat küldött az egyháznak. Sikertelenül próbálta meg a kelta püspököket rábeszélni, hogy vessék alá magukat Ágoston egyházrendszerének. 604-ben Londonban és Rochesterben katolikus püspökségeket alapítottak, s létrehoztak egy iskolát angolszász papok és misszionáriusok képzésére. Szintén Ágoston intézte utódjának, Canterburyi Lőrincnek a felszentelését.
Ágoston 604-ben halt meg, ezt követően röviddel már szentté is avatták. Az angliai egyház és a Szentszék között még 930 évig megvolt az egység, mígnem VIII. Henrik a 16. században függetlenné nem nyilvánította az előbbit.

Kérdések:
Ki volt Canterburyi Szent Ágoston utódja?
Milyen származású volt Canterburyi Lőrinc?
Mikor vált függetlenné az angliai egyház a Szentszéktől?
Ki nyilvánította függetlenné az angliai egyházat?
Miért vált függetlenné az angliai egyház?
Ki térítette keresztény hitre Æthelberhtet?
Milyen intézkedéseket hozott Æthelberht a misszionáriusokkal kapcsolatban?
Melyik város mellett alapítottak kolostort a misszionáriusok Æthelberht idején?
Ki lett az angolok püspöke?
Mikor jött létre az első katolikus püspökség Londonban?
Mikor avatták szentté Canterburyi Ágostont?
qgen: title: Canterburyi Szent Ágoston context: Miután a római légiók 410-ben elhagyták Britannia provinciát, a Brit-sziget lakosainak egyedül kellett megvédeniük magukat a szászok támadásai ellen. A sziget lakosságát már Britannia szétesése előtt is keresztény hitre térítették, még eretnekük is volt, Pelagius. A légió kivonulása után a déli partokat pogány törzsek népesítették be, de a sziget nyugati fele keresztény maradt. A brit egyház a rómaitól külön fejlődött, rájuk az Ír-szigetet megtérítő misszionáriusok voltak hatással. A brit egyházra inkább a kolostorok, semmint a püspökségek voltak a jellemzők. A két egyház között eltérés mutatkozott a húsvét dátumának megállapításában és a papok által hordott hajviselet, a tonzúra jellemzőiben is. A kereszténységnek a keleti parton való túlélésére utaló bizonyítékok közé tartozik Szent Alban kultuszának fennmaradása és az eccles, a latin egyházért kifejezésnek az angol településnevekben való megléte. Arra vonatkozó nincsenek bizonyítékok, hogy ezek az őskeresztények próbáltak volna téríteni az angolszászok körében.

Kérdések:
A Brit-szigetek melyik része maradt keresztény Britannia szétesése után?
Melyik misszionáriusok hatottak a brit egyházra?
Hogy hívták a Brit-szigeteken létesített római provinciát?
Mikor jött létre Britannia?
Milyen volt a brit egyház papjainak hajviselete?
Mi a tonzúra?
Kik térítették keresztény hitre a Brit-sziget lakosait?
Maradtak-e keresztények a Brit-sziget keleti partján 410 után?
Kik éltek a római légiók távozása után a Brit-sziget déli partjain?
qgen: title: Canterburyi Szent Ágoston context: Ágoston a püspökség központját Canterburybe helyezte. Nem világos, hol és mikor avatták püspökké. Béda egy századdal a történtek után azt állította, hogy Æthelberht megkeresztelését követően Ætherius, Arles frank érseke szentelte fel, azonban Gergely pápa korabeli levelei Ágostont már Angliába való érkezése előtt is püspökként emlegetik. Gergely egyik, 597 szeptemberében írt levele Ágostont püspöknek nevezi, és csak egy tíz hónappal később írja, hogy a németek érseke felszentelte.
Nem sokkal érkezése után megalapította a Szent Péterről és Szent Pálról elnevezett kolostort, melyet később átneveztek Canterburyi Szent Ágoston-apátsággá. Az apátság területét a király adományozta. Gergely egy 598-ban az Eulogiosz alexandriai pátriárkának írt levelében azt írta, hogy Kentben több mint 10 000 embert kereszteltek meg; lehet hogy a szám túlzás, de nincs okunk arra, hogy megkérdőjelezzük az ilyen arányú vallásváltást. Lehetséges azonban, hogy már Ágoston érkezése előtt is voltak Kentben keresztények, akik a Római Birodalom idejéből őrizték meg a vallást.

Kérdések:
Hol avatták püspökké Canterburyi Ágostont?
Ki volt Ætherius?
Ki alapította a Canterburyi Szent Ágoston-apátságot?
Mi volt a Canterburyi Szent Ágoston-apátság eredeti neve?
Mikor érkezett Ágoston Canterburybe?
Ki volt a király a Canterburyi apátság megalapításakor?
Voltak-e keresztények Kentben Ágoston megérkezése előtt?